b'\n_START_ARTICLE_\nFiat L6/40\n_START_SECTION_\nOpis tenka\n_START_PARAGRAPH_\nL6/40 bio je laki tenk izgra\xc4\x91en od \xc4\x8deli\xc4\x8dnih plo\xc4\x8da koje su spajane zakovicama. Jedno\xc4\x8dlana kupola je bila postavljena na sredini tijela tenka, a u nju su bili ugra\xc4\x91eni Breda Modello 35 20 mm top i Breda Modello 38 8 mm suspregnuta strojnica. Voza\xc4\x8d je sjedio u prednjem desnom dijelu tijela. Debljina oklopa bila je od 6 - 30 mm. Uspore\xc4\x91uju\xc4\x87i oklopnu za\xc5\xa1titu i vatrenu mo\xc4\x87, L6/40 nije bio dorastao tada\xc5\xa1njim suvremenim lakim tenkovima._NEWLINE_Zanimljivo je kako je vozilo bilo namijenjeno izvozu, no jedini korisnik je bila talijanska vojska._NEWLINE_L6/40 je bio glavni i najbrojniji tenk me\xc4\x91u talijanskim snagama tijekom borbi na isto\xc4\x8dnom frontu. Tako\xc4\x91er je bio kori\xc5\xa1ten u borbama u sjevernoj Africi.\n_START_SECTION_\nRazvoj i proizvodnja\n_START_PARAGRAPH_\nKao nasljednik Fiatovog L3 lakog tenka, L6 je pro\xc5\xa1ao mnogo razvojnih prototipova tijekom 1930-ih. Prvi je bio naoru\xc5\xbean sa 37 mm topom i jednom strojnicom koja je bila postavljena na kupolu. Kona\xc4\x8dan proizvod, nazvan Carro Armato L6/40 je pu\xc5\xa1ten u serijsku proizvodnju 1939. godine. Imao je 20 mm top i jednu 8 mm strojnicu. Ukupno je proizvedeno 283 takvih tenkova u raznim ina\xc4\x8dicama._NEWLINE_Kasnije je razvijena i ina\xc4\x8dica sa baca\xc4\x8dem plamena, u kojoj je glavni top zamijenjen sa baca\xc4\x8dem plamena sa 200 litara benzina. Zapovjedna verzija je imala poseban radio i sustav komunikacije. Najuspije\xc5\xa1nija izvedba je bila Semovente 47/32 na kojoj je uklonjena kupola i na tijelo tenka je postavljen 47 mm top. Zadnja verzija, koja je dovr\xc5\xa1ena krajem rata, bila je naoru\xc5\xbeana sa samo jednom 8 mm Breda strojnicom.\n_START_SECTION_\nUporaba u ratu\n_START_PARAGRAPH_\nL6/40 laki tenkovi kori\xc5\xa1teni su na balkanskom boji\xc5\xa1tu, u ratu u SSSR-u, u kasnijim bitkama za Sjevernu Afriku, i u obrani Sicilije i Italije tijekom savezni\xc4\x8dkih iskrcavanja.'